**Visul unei ploi eterne**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-ncaieră în ale mele gânduri

tot ce am prins cu-al visului timleac.

Din seva unui dor fără străfunduri

am pescuit al nemuririi leac.

L-am agățat pe-a timpului abscisă

într-un prezent în care tu exiști

Și îți deschid interna mea favisă

să îți ofer ce tu n-ai vrut să riști.

Spre cer va evada o nouă soartă

să îți culeagă stropi de răsărit

ce vor bătea umili în a ta poartă

cerând să fie servi la Infinit.

De ce renunț cu drag la nemurire?

Cum de accept al transformării cost?

Voi să trăiesc prezentul prin iubire,

să nu mai fim un ”ieri” fără de rost.

Voi exploda în picături feroce

ce-or devora distanța dintre noi

Și voi cădea în simfonii veloce

să împlinesc ale iubirii ploi.

În fiece cădere de iubire

îți voi cuprinde trupul însetat,

voi mângâia a formelor plutire

cu un șirag de stropi, descorsetat.

De-oi împlini apoi a gliei soartă

să nu te sperii că te părasesc

În fluvii de iubire pe-a ta hartă

mă voi lungi sa-ți spun cât te iubesc.

Mă voi vărsa apoi în a ta mare

ce în concediu te-a ademenit

Voi arde-n dor, bolnav de-a ta splendoare,

Evaporat, pleca-voi spre zenit

Și iarăși circuitul se repetă

Spre cerul infinit mă voi sui

O nouă ploaie va fi iar vedetă,

spre-al tău dor etern va aflui.